Εισαγγελική έφεση κατά αθωωτικής απόφασης:
Creators: name: Αποστόλου, Δημήτριος Νικολάου
Publisher: name: Aristotle University of Thessaloniki
Year: 2014
Subjects: Εισαγγελέας
Έφεση
Αθωωτική απόφαση
Public prosecutor
Appeal
Acquittal

description: Η μεταπτυχιακή διπλωματική εργασία με τίτλο «ΕΙΣΑΓΓΕΛΙΚΗ ΕΦΕΣΗ ΚΑΤΑ ΑΘΩΩΤΙΚΗΣ ΑΠΟΦΑΣΗΣ» έχει αντικείμενο έρευνας την προβλεφθείσα δια του άρθρου 486 ΚΠΔ δυνατότητα του εισαγγελέα για άσκηση έφεσης κατά μιας πρωτοβάθμιας αθωωτικής απόφασης μέσα από πέντε κύριες θεματικές ενότητες. Ειδικότερα, στην πρώτη ενότητα της εργασίας ερευνώνται η χρονική διαδρομή της διάταξης του άρθρου 486 ΚΠΔ, που καθιερώνει την πιο πάνω υποχρέωση, οι τροποποιήσεις που αυτή έχει υποστεί και οι προσθήκες που έχουν συντελεσθεί μέχρι να λάβει τη σημερινή τελική της μορφή. Στην ίδια θεματική ενότητα εξετάζονται ακόμη η δομή της επίμαχης διάταξης, η σημασία της αναφορικά με τη θέση που έχει στον ΚΠΔ και η σύνδεση της με τη διάταξη του άρθρου 464 ΚΠΔ. Στη δεύτερη ενότητα προσδιορίζονται εννοιολογικά οι αθωωτικές και καταδικαστικές αποφάσεις και καταγράφονται τα κρίσιμα στοιχεία για την αποσαφήνιση του περιεχομένου τους. Επιπλέον, παρουσιάζονται οι διαμορφωθείσες απόψεις σχετικά με τη διάκριση των αθωωτικών αποφάσεων από αυτές που παύουν ή κηρύσσουν απαράδεκτη την ποινική δίωξη. Η τρίτη κατά σειρά θεματική ενότητα ασχολείται με το μεταβιβαστικό αποτέλεσμα της εισαγγελικής έφεσης του άρθρου 486 ΚΠΔ και την παρουσία της πολιτικής αγωγής στο δεύτερο βαθμό δίκης. Ειδικότερα, εδώ γίνεται λόγος κυρίως για το μέρος της προσβληθείσας πρωτοβάθμιας αθωωτικής απόφασης που μεταφέρεται στο δεύτερο βαθμό, τις συνέπειες ενδεχόμενης επιδίκασης από το δευτεροβάθμιο δικαστήριο στον πολιτικώς ενάγοντα των χρηματικών του απαιτήσεων και τις προϋποθέσεις νόμιμης παράστασης της πολιτικής αγωγής στο δικαστήριο που εκδικάζει την εισαγγελική έφεση, για την υποστήριξη της ενοχής του κατηγορουμένου. Περαιτέρω, η υποχρέωση της ειδικής και εμπεριστατωμένης αιτιολόγησης της εισαγγελικής έφεσης της παρ. 3 του άρθρου 486 ΚΠΔ αναλύεται μέσα από τρεις ειδικότερες υποενότητες στην τέταρτη κατά σειρά θεματική ενότητα της εργασίας, στην πρώτη υποενότητα της οποίας παρουσιάζονται η επίμαχη ρύθμιση του Ν . 2408/1996, οι λόγοι που φαίνεται να καθιέρωσαν την υποχρέωση στο νόμο και η προϊσχύουσα επικρατούσα κατάσταση που οδηγούσε σε σωρεία αναιτιολόγητων εισαγγελικών εφέσεων, ενώ στη δεύτερη υποενότητα αποσαφηνίζεται η ουσία της αιτιολογίας της παρ. 3 του πιο πάνω άρθρου σύμφωνα με τη νομολογία και περιγράφεται η στάση αυτής και της θεωρίας απέναντι στην επίμαχη διάταξη. Στην τρίτη υποενότητα τέλος, αναπτύσσονται ζητήματα διαχρονικού δικαίου αναφορικά με την υποχρέωση αιτιολόγησης της εισαγγελικής έφεσης. Η πέμπτη και τελευταία ενότητα της εργασίας πραγματεύεται δύο ειδικότερα θέματα, ήτοι το αιτιολογημένο της εισαγγελικής αρνητικής κρίσης περί της ασκήσεως του ενδίκου μέσου της έφεσης κατά της αθωωτικής απόφασης, ιδίως σε συσχετισμό με το αίτημα της πολιτικής αγωγής προς τον εισαγγελέα για την επίτευξη της πιο πάνω ενέργειας και αυτό της ανατροπής της αρχικής απορριπτικής απόφασης του εισαγγελέα για την άσκηση του ενδίκου μέσου από άλλη απόφαση ομοιόβαθμου, κατώτερου ή ανώτερου του εισαγγελέα.
description: The post-graduate dissertation titled 'PUBLIC PROSECUTOR APPEAL AGAINST AN ACQUITTAL' is a study of the capability of a public prosecutor, under Article 486 of the CPP , to appeal an acquittal at first instance, structured into five main thematic sections. Specifically, the first section of the dissertation contains an examination of the history of the provision of Article 486 of the CPP establishing this obligation, the amendments and additions to it before it took on its final, present form. The same thematic section also contains an examination of the structure of the provision in question, its importance regarding its location within the CPP and its connection to the provision of Article 464 of the CPP. The second section contains a conceptual definition of acquittals and convictions and a record of the crucial elements for the clarification of their content. Furthermore, the established views on the distinction between acquittals and those judgments that cease the criminal prosecution or declare it inadmissible are presented. The third thematic section focuses on the effect of the public prosecutor appeal of Article 486 of the CPP and the presence of a civil suit on appeal. More specifically, an analysis is made of the contested acquittal at the first instance that is carried to appeal, the consequences of a potential judgment by the court of second instance awarding monetary claims to the civil plaintiff and the requirements for the legal standing of the civil suit before the court hearing the public prosecutor appeal to support the defendant's guilt. Furthermore, the obligation of special and documented justification of the public prosecutor appeal under Article 486(3) of the CPP is analysed in three specific sub-sections in the fourth thematic section of the dissertation, with the first sub-section containing a presentation of the disputed provision of L . 2408/1996, the reasons that appear to have established the obligation in law and the pre-existing prevalent condition that led to a plethora of unjustified public prosecutor appeals; the second sub-section clarifies the substance of the justification of paragraph 3 of the aforementioned Article according to case-law and describes its position and the theory regarding the disputed provision; finally, the third sub-section discusses issues of diachronic law regarding the obligation to justify the public prosecutor appeal. The fifth and final section of the dissertation contains a discussion of two specific subjects: the justifiability of the negative judgment by the public prosecutor for the lodging of an appeal against an acquittal, particularly in correlation with the request of the civil suit to the public prosecutor to achieve the aforementioned action, and the reversal of the initial rejection decision by the public prosecutor regarding the lodging of an appeal from another decision taken by an individual of the same, higher or lower rank.